**Humanitarna udruga "RTL pomaže djeci"**

**RTL Hrvatska d.o.o.**

Krapinska 45

HR 10000 Zagreb

T: +385 1 3660 934

M: +385 91 4826 455

**OSNOVNA ŠKOLA ŠEMOVEC**

**Plitvička 2, Šemovec**

42202 TRNOVEC BARTOLOVEČKI

VARAŽDINSKA ŽUPANIJA

**PRIJAVA NA KREATIVNI NATJEČAJ UDRUGE „RTL POMAŽE DJECI”**

Poštovani,

ovim dopisom prijavljujemo se na kreativni natječaj Udruge „RTL pomaže djeci“ kojim se školama pruža mogućnost opremanja školskih knjižnica prema njihovim potrebama.

Mi smo mala škola koja trenutno prostor svoje knjižnice dijeli sa zbornicom. U budućnosti planiramo preseliti zbornicu, što će nam osigurati adekvatni prostor za našu knjižnicu. Iz tog smo se razloga odlučili prijaviti na Vaš natječaj. Za uređenje naše školske knjižnice nedostaje nam namještaj prilagođen djeci osnovnoškolskog uzrasta, vesele police na kojima će biti veći broj lektira, klupe i stolice, društvene i edukativne igre, kutak za gledanje filmova i druženje sa književnicima koji će uključivati spužve za sjedenje ili klupice i barem jedno računalo za učenike.

Cilj nam je, uz Vašu pomoć, knjižnicu naše škole pretvoriti u središnje mjesto okupljanja naših učenika. Mjesto u kojem će se djeca rado okupljati, pisati zadaće, istraživati, čitati, družiti se tijekom slobodnog vremena i utonuti u svijet mašte kad god požele. Velika nam je želja imati lijepo uređen prostor u kojem ćemo moći organizirati susrete sa književnicima da bi ih učenici naše škole imali priliku upoznati u što većem broju i kako bi bili još motiviraniji za čitanje. Najviše nam nedostaje namještaj prilagođen djeci kako bi vrijeme provedeno u knjižnici bilo ugodnije.

Uz prijavu na natječaj šaljemo Vam kratki videouradak u kojem su sudjelovali naši učenici. Oni su riječima i crtežima pokušali dočarati knjižnicu svojih snova. U nadi da ćemo ovim natječajem osigurati sredstva za nabavu barem dijela stvari, bavili su se i redizajniranjem novog/starog prostora knjižnice kroz fotografije.

U nadi da ćete nam pomoći ostvariti naš san – urediti knjižnicu da bude srce naše škole, srdačno Vas pozdravljamo.

učenici i nastavnici OŠ ŠEMOVEC